**MODEL - CONTRACT DE PRESTARI SERVICII**

**„** ***Furnizare masă caldă pentru prescolarii din Școala Gimnazială JITIA,,***

Prezentul Contract de achiziţie publica de produse, (denumit în continuare "Contract"), s-a încheiat având în vedere prevederile din Legea nr. 98/2016 privind achiziţiile publice (denumită în continuare "Legea nr. **98/2016**"), precum şi orice alte prevederi legale emise în aplicarea acesteia încheiat în data de ,

între:

1. **PĂRȚILE CONTRACTANTE**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**, cu sediul în: \_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_, judetul \_\_\_\_\_\_\_\_\_\_\_\_\_, telefon: \_\_\_\_\_\_\_\_\_\_\_\_\_\_, fax: \_\_\_\_\_\_\_\_\_\_\_\_\_\_\_\_, e-mail: \_\_\_\_\_\_\_\_\_\_\_\_\_\_\_\_\_\_\_\_, cod de înregistrare fiscală \_\_\_\_\_\_\_\_\_\_\_\_, cont IBAN nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, deschis la \_\_\_\_\_\_\_\_\_\_\_\_\_\_\_\_\_\_\_\_\_\_\_\_ reprezentată prin \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,, în calitate de PRESTATOR

și

**COMUNA JITIA**, cu sediul în: \_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_, judetul \_\_\_\_\_\_\_\_\_\_\_\_\_, telefon: \_\_\_\_\_\_\_\_\_\_\_\_\_\_, fax: \_\_\_\_\_\_\_\_\_\_\_\_\_\_\_\_, e-mail: \_\_\_\_\_\_\_\_\_\_\_\_\_\_\_\_\_\_\_\_, cod de înregistrare fiscală \_\_\_\_\_\_\_\_\_\_\_\_, cont IBAN nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, deschis la \_\_\_\_\_\_\_\_\_\_\_\_\_\_\_\_\_\_\_\_\_\_\_\_ reprezentată prin \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,, în calitate de BENEFICIAR al contractului, au convenit

încheierea prezentului contract de prestări servicii.

Prin Raportul achizitiei nr. *\_\_\_\_\_\_\_\_\_\_\_\_\_\_\_\_*din data de *\_\_\_\_\_\_\_\_\_\_\_\_\_\_\_\_* Autoritatea contractantă a declarant câştigătoare Oferta depusa de \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

au convenit încheierea prezentului Contract.

**DEFINIŢII**

**1.1.**În prezentul Contract, următorii termeni vor fi interpretaţi astfel:

a) *Autoritate contractantă şi Contractant* - Părţile contractante, aşa cum sunt acestea numite în prezentul Contract;

b) *Act Adiţional* - document prin care se modifică termenii şi condiţiile prezentului Contract de achiziţie publică/sectorială de produse, în condiţiile Legii nr. **98/2016** privind achiziţiile publice,;

c) *Caiet de Sarcini* - anexa 1 la Contract care include obiectivele, sarcinile specificaţiile şi caracteristicile Produselor descrise în mod obiectiv, într-o manieră corespunzătoare îndeplinirii necesităţii Autorităţii contractante, menţionând, după caz, metodele şi resursele care urmează să fie utilizate de către Contractant şi/sau rezultatele care trebuie realizate/prestate şi furnizate de către Contractant, inclusiv niveluri de calitate, performanţă, protecţie a mediului, sănătate publică/sectorială, siguranţă şi altele asemenea, după caz, precum şi cerinţe aplicabile.

Contractantului în ceea ce priveşte informaţiile şi documentele care trebuie puse la dispoziţia Autorităţii contractante;

d) *Cazul fortuit* - Eveniment care nu poate fi prevăzut şi nici împiedicat de către cel care ar fi fost chemat să răspundă dacă evenimentul nu s-ar fi produs.

e) *Cesiune* - înţelegere scrisă prin care Contractantul transferă unei terţe părţi, în condiţiile Legii nr. **98/2016**, drepturile şi/sau obligaţiile deţinute prin Contract sau parte din acestea;

f) *Conflict de interese* - orice situaţie influenţând capacitatea Contractantului de a exprima o opinie profesională obiectivă şi imparţială sau care îl împiedică pe acesta, în orice moment, să acorde prioritate intereselor Autorităţiicontractante, orice motiv în legătură cu posibile contracte în viitor sau în conflict cu alte angajamente, trecute sau prezente, ale Contractantului. Aceste restricţii sunt, de asemenea, aplicabile oricăror Subcontractanţi, acţionând sub autoritatea şi controlul Contractantului, în condiţiile Legii nr. **98/2016**, în cazul în care este aplicabil;

g) *Contract* - prezentul Contract de achiziţie publică/sectorială de produse care are ca obiect furnizarea [se precizează denumirea produselor ce vor fi achiziţionate] (şi toate Anexele sale), cu titlu oneros, asimilat, potrivit Legii, actului administrativ, încheiat în scris, între Autoritatea contractantă şi Contractant, care are ca obiect furnizarea de Produse.

h) *Contract de Subcontractare* - acordul încheiat în scris între Contractant şi un terţ ce dobândeşte calitatea de Subcontractant, în condiţiile Legii nr. **98/2016**, prin care Contractantul subcontractează Subcontractantului partea din Contract în conformitate cu prevederile Contractului;

i) Despăgubire - suma, neprevăzută expres în Contractul, care este acordată de către instanţa de judecată ca despăgubire plătibilă Părţii prejudiciate în urma încălcării prevederilor Contractului de către cealaltă Parte;

j) *Dispoziţie* - document scris(ă) emis(ă) de Autoritatea contractantă în executarea Contractului şi cu respectarea prevederilor acestuia, în limitele Legii nr. **98/2016**, şi a normelor de aplicare a acesteia;

k) *Documentele Autorităţii contractante* - toate şi fiecare dintre documentele necesare în mod direct sau implicit prin natura Produselor care fac obiectul Contractului, inclusiv, dar fără a se limita la: planuri, regulamente, specificaţii, desene, schiţe, modele, date informatice şi rapoarte, furnizate de Autoritatea contractantă şi necesare Contractantului în vederea realizării obiectului Contractului;

l) *Durata de valabilitate a Contractului* - intervalul de timp în care prezentul Contract produce efecte, respectiv de la data intrării în vigoare a Contractului şi până la epuizarea convenţională, legală sau stabilita de instanţa de judecata a oricărui efect pe care îl produce. Durata Contractului este egală cu durata de furnizare a Produselor, dacă aceasta din urmă este neîntreruptă. Durata Contractului este mai mare decât durata reală de furnizare a Produselor, dacă aceasta din urmă se întrerupe, din orice motiv, caz în care Durata Contractului cuprinde şi intervalele de timp în care furnizarea Produselor este suspendată sau prelungită. Durata de furnizare a Produselor nu poate depăşi, ca termen, limita termenului la care expiră durata Contractului.

m) *Contractul este considerat finalizat*:

m1.a realizat toate activităţile stabilite prin Contract şi a prezentat toate Rezultatele, astfel cum este stabilit în Oferta sa şi în Contract,

m2.a remediat eventualele Neconformităţi care nu ar fi permis utilizarea Produselor de către Autoritatea contractantă, în vederea obţinerii beneficiilor anticipate şi îndeplinirii obiectivelor comunicate prin Caietul de Sarcini;

n) *Forţă majoră* - eveniment independent de controlul Părţilor, care nu se datorează greşelii sau vinei acestora, care nu putea fi prevăzut în momentul încheierii Contractului şi care face imposibilă îndeplinirea obligaţiilor de către una dintre Părţi şi include calamităţi, greve, sau alte perturbări ale activităţii industriale, acţiuni ale unui inamic public, războaie, fie declarate sau nu, blocade, insurecţii, revolte, epidemii, alunecări de teren, cutremure, furtuni, trăsnete, inundaţii, deversări, turbulenţe civile, explozii şi orice alte evenimente similare imprevizibile, mai presus de controlul Părţilor şi care nu ar putea fi evitate prin luarea măsurilor corespunzătoare de diligenţă;

o) *Întârziere* - orice eşec al Contractantului sau al Autorităţii contractante de a executa orice obligaţii contractuale în termenul convenit;

p) *Lege* - normă, reglementare cu caracter obligatoriu şi care se referă la legislaţia română dar şi la Regulamente emise de CE şi, de asemenea, la obligaţiile care decurg din tratatele la care este parte statul român şi orice altă legislaţie secundară direct aplicabilă din dreptul comunitar sau din jurisprudenţa comunitară;

q) *Lună* - luna calendaristică (12 luni/an);

r) *Mijloace electronice de comunicare în cadrul Contractului* - echipamente electronice de procesare, inclusiv compresie digitală, şi stocare a datelor emise, transmise şi, respectiv, primite prin cablu, radio, mijloace optice sau prin alte mijloace electromagnetice şi utilizate inclusive pentru transmiterea Rezultatelor obţinute în cadrul Contractului;

s) *Neconformitate (Neconformităţi)* - execuţia de slabă calitate sau deficienţe care încalcă siguranţa, calitatea sau cerinţele tehnice şi/sau profesionale prevăzute de prezentul Contract şi/sau de Legea aplicabilă şi/sau care fac Rezultatele furnizării produselor necorespunzătoare scopurilor acestora, astfel cum sunt prevăzute în prezentul Contract şi/sau de Legea aplicabilă precum şi orice abatere de la cerinţele şi de la obiectivele stabilite în Caietul de Sarcini.

Neconformităţile includ atât viciile aparente, cât şi viciile ascunse ale Produselor care fac obiectul prezentului Contract, aceste vicii putand fi invocate in termenele expres prevazute de Codul Civil;

t) *Ofertă* - actul juridic prin care Contractantul şi-a manifestat voinţa de a se angaja, din punct de vedere juridic, în acest Contract de achiziţie publică/sectorială de Produse şi cuprinde Propunerea Financiară, Propunerea Tehnică precum şi alte documente care au fost menţionate în Documentaţia de Atribuire;

u) *Penalitate* - suma de bani stabilită procentual în Contract ca fiind plătibilă de către una dintre Părţile contractante către cealaltă Parte în caz de neîndeplinire a obligaţiilor din Contract, în caz de neîndeplinire a unei părţi a Contractului sau de îndeplinire cu întârziere a obligaţiilor, astfel cum s-a stabilite prin Documentele Contractului;

v) *Personal* - persoanele desemnate de către Contractant sau de către oricare dintre Subcontractanţi pentru îndeplinirea Contractului;

w) *Preţul Contractului* - Preţul plătibil Contractantului de către Autoritatea contractantă, în baza şi în conformitate cu prevederile Contractului, a ofertei Contractantului şi a documentaţiei de atribuire, pentru îndeplinirea integrală şi corespunzătoare a tuturor obligaţiilor asumate prin Contract;

x) *Prejudiciu* - paguba produsă Autorităţii contractante de către Contractant prin neexecutarea/executarea necorespunzătoare ori cu întârziere a obligaţiilor stabilite în sarcina sa, prin prezentul contract;

y) *Proces-Verbal de Recepţie a Produselor* - documentul prin care sunt acceptate Produsele furnizate, întocmit de Contractant şi semnat de Autoritatea contractantă, prin care acesta din urmă confirmă furnizarea Produselor în mod corespunzător de către Contractant şi că acestea au fost acceptate de către Autoritatea contractantă;

z) *Recepţia* - reprezintă operaţiunea prin care Autoritatea contractantă îşi exprimă acceptarea faţă de produsele furnizate în cadrul contractului de achiziţie publică/sectorială şi pe baza căreia efectuează plata;

aa) *Rezultat/Rezultate* - oricare şi toate informaţiile, documentele, rapoartele colectate şi/sau pregătite de Contractant ca urmare a Produselor furnizate astfel cum sunt acestea descrise în Caietul de Sarcini;

bb) *Scris(ă) sau în scris* - orice ansamblu de cuvinte sau cifre care poate fi citit, reprodus şi comunicat ulterior, stocat pe suport de hârtie, inclusiv informaţii transmise şi stocate prin Mijloace electronice de comunicare în cadrul Contractului;

cc) *Standarde profesionale* - cerinţele profesionale legate de calitatea Produselor care ar fi respectate de către orice Contractant diligent care posedă cunoştinţele şi experienţa necesară şi pe care Contractantul este obligat să le respecte în furnizarea tuturor Produselor incluse în prezentul Contract;

dd) *Subcontractant* - orice operator economic care nu este parte a acestui Contract şi care execute şi/sau furnizează anumite părţi ori elemente ale Contractului ori îndeplineşte activităţi care fac parte din obiectul Contractului, răspunzând în faţa Contractantului pentru organizarea şi derularea tuturor etapelor necesare în acest scop;

ee) *Termen* - intervalul de timp în care Părţile trebuie să-şi îndeplinească obligaţiile, astfel cum este stabilit prin Contract, exprimat în zile, care începe să curgă de la începutul primei ore a primei zile a termenului şi se încheie la expirarea ultimei ore a ultimei zile a termenului; ziua în cursul căreia a avut loc un eveniment sau s-a realizat un act al Autorităţii contractante nu este luată în calculul termenului. Dacă ultima zi a unui termen exprimat altfel decât în ore este o zi de sărbătoare legală, o duminică sau o sâmbătă, termenul se încheie la expirarea ultimei ore a următoarei zile lucrătoare;

ff) *Zi* - înseamnă zi calendaristică, iar anul înseamnă 365 de zile; în afara cazului în care se prevede expres că sunt zile lucrătoare.

2. **OBIECTUL CONTRACTULUI**

2.1. Prestatorul furnizează beneficiarului următoarele servicii: asigurarea unui suport alimentar care constă într-o masă caldă pentru preșcolarii și elevii din Școala Gimnazială Jitia, în perioada de școlarizare a anului școlar 2025 - 2026.

3. **DURATA CONTRACTULUI**

3.1. Durata prezentului contract este de la data semnării acestuia de către toate părțile implicate și până la **desemnarea printr-o nouă procedură a furnizorului de servicii de** **catering pentru anul 2026 cu urm[toarele etape :**

1. până la sfârşitul anului 2025 în perioada desfăşurării activităţii didactice ;

2. în anul 2026, contractul se va suspenda in perioada lipsei prevederilor bugetare până la includerea Scolii Gimnaziale Jitia, prin Hotărâre de Guvern, în listele unităților de învățământ la care se continuă Programul național "Masă sănătoasă";

3. în conditiile publicării în Monitorul Oficial a prevederilor legale mentionate la pct. 2, contractul se reia pentru asigurarea continuității serviciului de catering până la desemnarea printr-o nouă procedură a furnizorului de servicii de catering pentru anul 2026. La semnarea noului contract, acest contract încetează. In cazul neindeplinirii conditiilor de la pct. 2, respective neincluderea acestei unitati de invatamant in listele unitatilor care beneficiaza de programul “Masă sănătoasă”, acest contract inceteaza de drept fără notificare prealabilă. Reluarea furnizării serviciilor de catering în anul 2026 se face cu ordin de începere din partea Primăriei Comunei Jitia.

3.2. Termenul contractului poate fi modificat cu acordul scris al ambelor parti, prin act aditional la prezentul contract, încheiat cu cel putin 3 zile înainte de data expirării prezentului contract.

4**. PREȚUL CONTRACTULUI**

**4.1** Prețul pe care achizitorul îl datorează prestatorului pentru serviciile sale, este de **13,76 lei/pachet/porție**, și nu include TVA. Plata se face lunar în funcție de numărul de porții de masacaldă care au fost furnizate/servite și confirmate de reprezentanții unităților de învățământîmputerniciți pentru această activitate.

**4.2** Valoarea totală a contractului va fi de \_\_\_\_\_\_\_\_\_\_\_\_\_\_\_\_\_\_\_\_\_ **lei fara TVA**, în condițiile în care zilnic sunt furnizate un număr estimat de \_\_\_\_\_\_\_\_\_\_\_\_\_\_\_\_ porții masă caldă. Pretul contractului ramane ferm pe toata perioada derularii acestuia.

5. **MODALITĂȚI DE PLATA**

5.1. Contractantul va emite factura pentru serviciile prestate livrate. Factura va avea menționat numărul contractului si datele de emitere. Factura va fi trimisă în original la adresa specificata de Autoritatea contractantă sau electronic.

5.2 Plata se va efectua prin virament bancar-ordin de plată- în contul ofertantului deschis la Trezoreria Statului, în termen de 30 de zile, cu respectarea prevederilor art.36 din OUG nr. 34/2009, respectiv maxim 30 de zile de la data intrării sumelor în contul Autorității contractante de la bugetul de stat conform HG nr. 23/2025 privind instituirea Programului național „Masa sănătoasă”.

5.3. ***Proiectul este finanțat prin Programul Programul național „Masa sanătoasa”, drept pentru care decontarea serviciilor prestate se va face în limitele bugetare alocate, în maxim 30 de zile de la data primirii banilor în cont , dar nu mai târziu de 60 de zile de la recepționarea serviciilor.***

6. **OBLIGAȚIILE PĂRȚILOR**

6.1 ***Resposabilitățile prestatorului***

**Furnizarea pachetelor/serviciul de asigurare masă caldă se face în conformitate cu:**

**-** din HG nr.23/2025 privind instituirea Programului naţional "Masă sănătoasă".

- Legea nr.123/2008 - pentru o alimentație sănătoasă în unitățiile de învățămât preuniversitar;

- Ordinul nr. 1563/2008 pentru aprobarea Listei alimentelor nerecomandate preşcolarilor şi şcolarilor şi a principiilor care stau la baza unei alimentaţii sănătoase pentru copii şi adolescenţi;

- Regulamentul (UE) nr. 1.308/2013 al Parlamentului European şi al Consiliului din 17 decembrie 2013 de instituire a unei organizări comune a pieţelor, produselor agricole şi de abrogare a Regulamentelor (CEE) nr. 922/72, (CEE) nr. 234/79, (CE) nr. 1.037/2001 şi (CE) nr. 1.234/2007 ale Consiliului, cu amendamentele ulterioare;

- Regulamentul (CE) nr. 852/2004 al Parlamentului European şi al Consiliului din 29 aprilie 2004 privind igiena produselor alimentare, cu amendamentele ulterioare;

- Regulamentul (CE) nr. 853/2004 al Parlamentului European şi al Consiliului din 29 aprilie 2004 privind normele specifice de igienă care se aplică alimentelor de origine animală, cu amendamentele ulterioare.

***7. Caracteristici generale***

**Se va asigura o masă caldă în regim catering pentru preșcolarii de la Școala Gimnazială Jitia.**

**Distribuţia se va face în ambalaje (Caserole) compartimentate.**

Se vor asigura transportul şi distribuţia zilnică la destinație - după un grafic ce urmează a fi întocmit și asumat de către furnizor împreună cu reprezentantul Școlii Gimnaziale, astfel încât să fie respectate regulile de distanțare socială, conform legislației în vigoare.

Produsele alimentare distribuite vor respecta prevederile, criteriile şi limitele prevăzute în lista din anexa nr. 1 la Ordinul Ministrului Sănătăţii Publice nr. 1.563/2008 pentru aprobarea Listei alimentelor nerecomandate şcolarilor şi a principiilor care stau la baza unei alimentaţii sănătoase pentru copii şi adolescenţi.

***8. Evidenţa cantităţilor solicitate, distribuite şi consumate***

Numărul porțiilor de masă caldă in regim de catering se distribuie zilnic în funcție de numărul de preșcolari și elevi prezenți la cursuri.

Numărul de preșcolari care urmează să beneficieze de prevederile HG 80/2025 privind repartizarea pe unități administrativ teritoriale și pe unități de învățământ preuniversitar de stat a sumei prevăzută la bugetul de stat pentru anul 2025, pentru finanțarea Programului național „Masă sănătoasă”, a fost repartizată pe anul calendaristic 2025.

**Cantităţile estimate zilnice: \_\_\_\_\_\_\_\_\_\_\_\_\_\_\_\_ porții masă caldă/zi de curs.**

Cantităţile totale zilnice se vor modifica în funcţie de numărul real de preşcolari prezenţi în fiecare unitate şcolară.

Fiecare unitate şcolară beneficiară va ţine evidenţa cantităţii de produse consumate, care trebuie să conţină categoriile de beneficiari, tipul de produs, cantitatea/porţie, numărul de porţii şi numărul de zile de şcoală, precum şi evidenţa numărului de copii cu frecvenţă regulată.

Fiecare unitate şcolară beneficiară va răspunde, în mod direct, de asigurarea condiţiilor de primire, recepţie şi distribuţie a produselor alimentare, precum şi de confirmarea documentelor ce stau la baza plăţii acestora*.* Prestatorul va păstra şi va prezenta organismelor de control competente documentele care să ateste calitatea şi siguranţa produselor alimentare distribuite.

Unităţile şcolare au obligaţia de a păstra avizele de expediţie aferente fiecărei distribuţii. Lunar, autoritatea contractantă va realiza centralizarea cantităţii de produse consummate per categorie de produs, în funcţie de situaţia numărului de copii şcolarizaţi în luna precedentă, pe care o va corela cu situaţia existentă la prestator.

**8.1. Cantităţi totale contracte pentru anul 2025**

*Masa caldă zilnică pentru un număr estimat \_\_\_\_\_\_\_\_\_\_\_\_\_\_\_ preșcolari corelat cu numărul de zile de curs aferente anului 2025 .*

În cazul în care, conform legislației în vigoare, programul școlar se modifică iar numărul de elevi crește sau scade, unitatea școlară are obligația de a notifica prestatorul cu minim 24 ore înainte, pentru diminuarea sau suplimentarea numărului de porții.

***9. Calitatea produselor***

Produsele alimentare trebuie să respecte prevederile Regulamentului (CE) nr. 2.073/2005 al Comisiei din 15 noiembrie 2005 privind criteriile microbiologice pentru produsele alimentare, cu modificările şi completările ulterioare. Produsele lactate (unt, brânzeturi) trebuie să respecte prevederile Regulamentului (UE) nr. 1.308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1.037/2001 și (CE) nr. 1.234/2007 ale Consiliului; SR 1286/A1/1997 - Brânzeturi cu pastă opărită (caşcaval). *Pentru* *grupele speciale de consumatori - copii cu diabet, intoleranţă la lactoză, gluten sau alte* *probleme de natură medicală - se va asigura regimul alimentar prescris de medicul specialist in* *limita valorii maximale zilnice de 15 lei/beneficiar, inclusiv taxa pe valoare adaugata.*

***10. Siguranţă şi perisabilitate microbiologică***

**10.1**. Data-limită de consum al produselor transportate de la furnizor către unităţile şcolare va fi de:

a) în ziua producerii pentru masa caldă;

**10.2.** Pentru depozitare în şcoli se vor folosi spaţii special amenajate pentru păstrarea produselor alimentare în condiţii de igienă legal prevăzute, asigurate de către beneficiar - unitatea de învăţământ.

**10.3**. Produsele alimentare vor fi păstrate până la servire în condiţiile indicate de producător, cu respectarea prevederilor legale în vigoare.

***11. Condiţii pentru transport şi distribuţie***

**11.1.** Produsele alimentare vor fi transportate de la prestator către unităţile şcolare numai cu mijloace auto speciale, autorizate/înregistrate sanitar-veterinar în conformitate cu prevederile legislaţiei în vigoare.

***12. Metode de testare şi control***

**12.1.** Analiza produselor alimentare distribuite conform prevederilor Ordonanţei de urgenţă a Guvernului nr. 97/2018 se efectuează doar în laboratoare acreditate.

**12.2.** Produsele alimentare distribuite conform prevederilor Ordonanţei de urgenţă a Guvernului nr. 97/2018 se analizează doar în laboratoare autorizate sanitar-veterinar şi pentru siguranţa alimentelor care au metodele de analiză acreditate.

**12.3.** Conform Ordinului 1456/2020, art 34, litera d, este responsabilitatea furnizorului să asigure efectuarea anchetei alimentare de către un specialist, în lunile mai, octombrie și decembrie și să prezinte rezultatul acestei anchete alimentare unității școlare.

***13. Distribuţia alimentelor***

**13.1**. Distribuţia alimentelor se va face numai de către persoane care deţin certificat de absolvire a unui curs de Noţiuni fundamentale de igienă, conform Ordinul ministrului sănătăţii şi al ministrului educaţiei, cercetării şi tineretului nr. 1.225/5.031/2003 privind aprobarea Metodologiei pentru organizarea şi certificarea instruirii profesionale a personalului privind însuşirea noţiunilor fundamentale de igienă, cu modificările şi completările ulterioare, şi fişă de aptitudini specifice activităţii desfăşurate, conform Hotărârii Guvernului nr. 355/2007 privind supravegherea sănătăţii lucrătorilor, cu modificările şi completările ulterioare.

**13.2.** Prestatorul are obligatia de a executa serviciile prevazute în contract cu profesionalism și promtitudine.

**13.3.** Prestatorul se obligă să supravegheze prestarea serviciilor, să asigure resursele umane, materialele, echipamentele și orice alte asemenea, fie de natură provizorie, fie definitivă cerute de și pentru contract, în măsura în care necesitatea asigurării acestora este prevazută în contract sau se poate deduce în mod rezonabil din contract.

**13.4.** Prestatorul este pe deplin responsabil pentru execuția serviciilor în conformitate cu graficul de prestare convenit. Totodată, este răspunzător atât de siguranța tuturor operațiunilor și metodelor de prestare utilizate, cât și de calificarea personalului folosit pe toată durata contractului.

**13.5.** Prestatorul va păstra și va prezenta organismelor de control competente documentele care să ateste calitatea și siguranța produselor alimentare distribuite.

**13.6.** Produsele alimentare vor fi transportate de la furnizor către unităţile şcolare, respectiv elev sau preșcolar, după caz, numai cu mijloace auto speciale, autorizate/înregistrate sanitar veterinar şi pentru siguranţa alimentelor, în conformitate cu prevederile legislaţiei în vigoare.

Distribuirea pachetelor se va face astfel:

 Schimbul I – ora 9:45 pentru un număr estimat de \_\_\_\_\_\_\_\_\_\_\_\_\_ elevi;

 Schimbul II –ora 14:45 pentru un număr estimat de \_\_\_\_\_\_\_\_\_\_\_\_ elevi;

***14.Responsabilitățile achizitorului și ale beneficiarului***

**14.1**.Achizitorul se obligă să pună la dispoziția prestatorului spațiul amenajat pentru servirea mesei calde tip catering și condițiile pentru distribuirea pachetelor alimentare, precum și toate documentele necesare executării contractului și/sau informații pe care acesta le consider necesare îndeplinirii contractului

**14.2**. Unitatea şcolară beneficiară va ţine evidenţa cantităţilor de produse consumate, care trebuie să conţină categoriile de beneficiari, tipul de produs, cantitatea/porţie, numărul de porţii şi numărul de zile de şcoală, precum şi evidenţa numărului de copii cu frecvenţă regulată.

**14.3**.Unitatea şcolară beneficiară va răspunde, în mod direct, de asigurarea condiţiilor de primire, recepţie şi distribuţie a produselor alimentare, precum şi de confirmarea documentelor ce stau la baza plăţii acestora*.*

***14.4.*** *Unitățile școlare au obligația de a păstra avizele de expediție aferente fiecărei distribuții.*

**14.5**. Lunar, prezintă autorității contractante centralizarea cantităţii de produse consumate per categorie de produs, în funcţie de situaţia numărului de copii şcolarizaţi în luna precedentă, pe care o va corela cu situaţia existentă la prestator

**14.6.** Conducerea unității de învățământ va desemna un coordonator local de program care poate fi din categoria personal didactic, didactic – auxiliar sau nedidactic. În unitățile de învățământ care funcționează cu structuri școlare arondate, se va desemna câte un responsabil la nivelul fiecărei structuri.

**14.7.** Coordonarea programului la nivel de unitate de învățământ constă în diverse tipuri de activități, ca de exemplu: recepție de produse-servicii, evidența zilnică a livrării mesei calde/pachetului alimentar, completarea formularelor de raportare periodică.

**14.8.** La nivelul unității de învățământ se elaborează un raport lunar cu privire la derularea programului, conform modelului prevăzut în norme.

**15**. ***Subcontractanții***

**15.1.** Prestatorul are obligația, în cazul în care subcontractează părți din contract sau contractual în totalitate să încheie contract cu subcontractanții desemnați, în aceleași condiții în care el a semnat contractul cu beneficiarul.

**15.2.** Prestatorul are obligația de a prezenta la încheierea contractului toate contractile încheiate cu subcontractanții desemnați.

**15.3**. Lista subcontractanților cu datele de recunoaștere ale acestora, precum și contractele încheiate cu aceștia se constituie în anexe la contract.

**15.4.** Prestatorul are dreptul de a pretinde daune – interese subcontractanților dacă aceștia nu își îndeplinesc partea lor din contract.

**15.5**. Prestatorul poate schimba oricare subcontractant numai dacă acesta nu și-a îndeplinit partea sa din contract. Schimbarea subcontractantului nu va modifica prețul contractului și va fi notificată beneficiarului.

**16**. ***Recepție și verificări***

**16.1.** Achizitorul are dreptul de a verifica modul de prestare a serviciilor.

**16.2.** Verificările vor fi efectuate în conformitate cu prevederile din prezentul contract.

**16.3.** Achizitorul are obligația de a notifica, în scris prestatorului, identitatea reprezentanților săi împuterniciti pentru acest scop.

**16.4.** Beneficiarul se obligă să achite valoarea prestației la termenele stabilite în contract.

**17. COMUNICĂRI / NOTIFICĂRI**

**17.1.** În interesul prezentului contract, orice notificare/comunicare între părți va fi considerată valabil îndeplinită dacă va fi transmisă celeilalte părți la adresa menționată în prezentul contract, în scris prin serviciul poștal, prin scrisoare recomandată cu confirmare de primire.

**17.2**. În cazul unor situații urgente, comunicarea poate fi facută și telefonic, cu condiția înștiințării reprezentantului legal al instituției.

**17.3**. În cazul în care comunicarea/notificarea va fi sub formă de fax, comunicarea se consideră primită de destinatar în prima zi lucrătoare după ziua în care a fost expediată.

**17.4**. Comunicările/notificările verbale nu sunt luate în considerare de nici una din părți dacă nu sunt consemnate prin una din modalitățle mai sus prevăzute.

**18. GARANȚIA DE BUNĂ EXECUȚIE**

**18.1.**Contractantul se obligă să constituie garanţia de bună execuţie a contractului în cuantum de **5 %** din preţul contractului fără TVA, adică **...............**, **în termen de 5 zile** **lucrătoare** de la semnarea contractului de ambele părţi. Garanţia de bună execuţie se constituie în conformitate cu prevederile art. 154 alin (4) din **Legea nr. 98/2016**, cu modificarile si completarile ulterioare.

**18.2.** Autoritatea Contractantă are dreptul de a emite pretenţii asupra garanţiei de bună execuţie în condiţiile prevăzute la art. 41 din **HG nr. 395/2016**.

**18.3.**Restituirea garanţiei de bună execuţie se face în termen 14 zile de la data întocmirii Procesului-verbal de recepţie a produselor care fac obiectul contractului de achiziţie publică, dacă Autoritatea contractantă nu a ridicat, până la acea dată, pretenţii asupra ei.

**19. RĂSPUNDEREA CONTRACTUALĂ**

**19.1**. Prestatorul se obligă să răspundă material pentru pagubele produse din vina sa (pentru neexecutarea, executarea defectuoasă sau executarea parțială a obligațiilor sale) beneficiarului, în timpul prestării serviciilor.

**19.2.** Partea care nu îsi îndeplinește obligațiile contractuale în termenele și modalitățile aratate în prezentul contract, este datoare către cealaltă parte la plata unor penalități cuantificate la 1 % din valoarea obligației pentru fiecare zi de întârziere.

**19.3.** Achizitorul are dreptul de a suplimenta sau diminua cantitățile de produse in raport de numărul beneficiarilor prezenti in cadrul unitatilor scolare, pe durata derulării contractului, fără modificarea tarifului (prețului unitar).

**19.4**. Achizitorul isi rezervă dreptul de a nu achiziționa intreaga cantitate de produse contractata.

**20. FORȚA MAJORĂ**

**20.1**. Forța majoră exonerează de răspundere părțile, în cazul neexecutării parțiale sau totale a obligațiilor asumate prin prezentul contract. Prin forța majoră se înțelege un eveniment independent de voința părților, imprevizibil și insurmontabil, apărut după încheierea contractului și care împiedică părțile să execute total sau parțial obligațiile asumate.

**20.2.** Partea care invocă forța majoră are obligația să o aducă la cunoștință celeilalte părți, în scris, în maximum 24 ore de la apariție.

**21. ÎNCETAREA CONTRACTULUI**

**21.1**. Prezentul Contract încetează de drept prin ajungere la termen sau la momentul la care toate obligaţiile stabilite în sarcina părţilor au fost executate.

**21.2.**Autoritatea contractantă îşi rezervă dreptul de a rezilia Contractul, fără însă a fi afectat dreptul Părţilor de a pretinde plata unor daune sau alte prejudicii, dacă:

(i)Contractantul nu se conformează, în perioada de timp stabilita de comun acord, in urma notificării emise de către Autoritatea contractantă, prin care i se solicită remedierea Neconformităţii sau executarea obligaţiilor care decurg din prezentul Contract;

(ii)Contractantul subcontractează părţi din Contract fără a avea acordul scris al Autorităţii contractante;

(iii)Contractantul cesionează drepturile şi obligaţiile sale fără acordul scris al Autorităţii contractante;

(v)Are loc orice modificare organizaţională care implică o schimbare cu privire la personalitatea juridică, natura sau controlul Contractantului, cu excepţia situaţiei în care asemenea modificări sunt realizate prin Act Adiţional la prezentul Contract, cu respectarea dispoziţiilor legale;

(vi)Devin incidente oricare alte incapacităţi legale care să împiedice executarea Contractului;

(vii)Contractantul eşuează în a furniza/menţine/prelungi/reîntregi/completa garanţiile ori asigurările solicitate prin Contract;

(viii)în cazul în care, printr-un act normativ, se modifică interesul public al Autorităţii contractante în legătură cu care se furnizează Produselor care fac obiectul Contractului;

(ix)la momentul atribuirii Contractului, Contractantul se afla în una dintre situaţiile care ar fi determinat excluderea sa din procedura de atribuire;

(x)în situaţia în care Contractul nu ar fi trebuit să fie atribuit Contractantului deoarece au fost încălcate grav obligaţiile care rezultă din legislaţia europeană relevantă iar această împrejurarea fost constatată printr-o decizie a Curţii de Justiţie a Uniunii Europene;

(xi)În cazul în care împotriva Contractantului se deschide procedura falimentului;

(xii)Contractantul a săvârşit nereguli sau fraude în cadrul procedurii de atribuire a Contractului sau în legătură cu executare acestuia, ce au provocat o vătămare Autorităţii contractante;

(xiii)Valorificarea de către Autoritatea contractantă a rezultatelor prezentului contract este grav compromisă ca urmare a întârzierii prestaţiilor din vina Contractantului.

**21.3.**Contractantul poate rezilia Contractul fără însă a fi afectat dreptul Părţilor de a pretinde plata unor daune sau alte prejudicii, în cazul în care:

(i)Autoritatea contractantă a comis erori esenţiale, nereguli sau fraude în cadrul procedurii de atribuire a Contractului sau în legătură cu executare acestuia, ce au provocat o vătămare Contractantului.

(ii)Autoritatea contractantă nu îşi îndeplineşte obligaţiile de plată a produselor prestate de Contractant, în condiţiile stabilite prin prezentul Contract.

**21.4.**Rezilierea Contractului în condiţiile pct. 20.2 şi pct. 20.3 intervine cu efecte depline, fără a mai fi necesară îndeplinirea vreunei formalităţi prealabile şi fără a mai fi necesară intervenţia vreunei instanţe judecătoreşti şi/sau arbitrale.

**21.5.**Prevederile prezentului Contract în materia rezilierii Contractului se completează cu prevederile în materie ale Codului Civil în vigoare.

**21.6.** Autoritatea contractantă îşi rezervă dreptul de a denunţa unilateral contractul de furnizare produse, în cel mult 15 zile de la apariţia unor circumstanţe care nu au putut fi prevăzute la data încheierii contractului, cu condiţia notificării Contractantului cu cel puţin 3 zile înainte de momentul denunţării.

**22. Insolvenţă şi faliment**

**22.1.**În cazul deschiderii unei proceduri generale de insolvenţă împotriva Contractantului, acesta are obligaţia de a notifica Autoritatea contractantă în termen de 3 (trei) zile de la deschiderea procedurii.

**22.2.**Contractantul, are obligaţia de a prezenta Autorităţiicontractante, în termen de 30 (treizeci) de zile de la notificare, o analiză detaliată referitoare la incidenţa deschiderii procedurii generale de insolvenţă asupra Contractului şi asupra livrărilor şi de a propune măsuri, acţionând ca un Contractant diligent.

**22.3.**În cazul deschiderii unei proceduri generale de insolvenţă împotriva unui Subcontractant, unui terţ susţinător sau, dacă este cazul, în situaţia menţionată la capitolul 18. - Asocierea de operatori economici din prezentul Contract, Contractantul are aceleaşi obligaţii stabilite la clauzele 21.1 şi 21.2 din prezentul Contract.

**22.4.**În cazul în care Contractantul intră în stare de faliment, în proces de lichidare sau se află într-o situaţie care produce efecte similare, Contractantul este obligat să acţioneze în acelaşi fel cum este stipulat la clauzele 21.1, 21.2 şi 21.3 din prezentul Contract.

**22.5.**Nicio astfel de măsură propusă conform celor stipulate la clauzele 21.2, 21.3 şi 21.4 din prezentul Contract, nu poate fi aplicată, dacă nu este acceptată, în scris, de Autoritatea contractantă.

**23. Soluţionarea eventualelor divergenţe şi a litigiilor**

**23.1.**Părţile vor depune toate eforturile pentru a rezolva pe cale amiabilă, prin tratative directe şi negociere amiabilă, orice neînţelegere sau dispute/divergenţe care se poate/pot ivi între ele în cadrul sau în legătură cu îndeplinirea Contractului.

**23.2.**Dacă disputa nu a fost astfel soluţionată şi Părţile au, în continuare, opinii divergente în legătură cu sau în îndeplinirea Contractului, acestea trebuie să se notifice reciproc şi în scris, în privinţa poziţiei lor asupra aspectului în dispută precum şi cu privire la a soluţia pe care o întrevăd pentru rezolvarea ei.

**23.3.**Dacă încercarea de soluţionare pe cale amiabilă eşuează sau dacă una dintre Părţi nu răspunde în termen 5 la solicitare, oricare din Părţi are dreptul de a se adresa instanţelor de judecată competente.

Prezentul contract s-a încheiat astăzi, ........., în 3(trei) exemplare, câte una pentru fiecare parte implicată de prevederile sale:

ACHIZITOR - Comuna JITIA

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

BENEFICIAR – Scoala Gimanziala Jitia

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

FURNIZOR - \_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_